Diari Oficial de la Generalitat Valenciana


Sumari del DOGV 5884, del 03-11-2008 (2008/12207)

RESOLUCIÓ de 17 d'octubre de 2008, del director general de Transports i Logística, per la qual s'acorda l'obertura d'un període d'informació pública en l'expedient de modificació de la concessió del servici regular de transport de viatgers per carretera Salvacañete-Landete-València (CVV-218).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12468


Data del document
:   17-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * transport públic
    * transport per carretera
    * transport de viatgers

RESOLUCIÓ de 17 d'octubre de 2008, del director general de Transports i Logística, per la qual s'acorda l'obertura d'un període d'informació pública en l'expedient de modificació de la concessió del servici regular de transport de viatgers per carretera Salvacañete-Landete-València (CVV-218). [2008/12325]  
En compliment del que disposa l'article 79 del Reglament de la Llei d'Ordenació dels Transports Terrestres, aprovat pel RD 1211/1990, de 28 de setembre, s'obri un període d'informació pública en l'expedient de modificació de la concessió del servici regular i permanent de transport de viatgers per carretera d'ús general, Salvacañete-Landete-València (CVV-218), adjudicat a Marcelino Carlos Martínez Ballesteros, a fi de la creació d'unes noves rutes Salvacañete-Casillas de Ranera i Casillas de Ranera-València i la supressió, en la matriu de trànsits, de les poblacions de Manzaneruela i Graja de Campalbo.  
En virtut de les funcions atribuïdes al director general de Transports i Logística segons l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de modificació concessional esmentat, per un termini de quinze dies, comptadors des de l'endemà de la publicació, perquè els interessats puguen al·legar el que consideren oportú i, si ho desitgen, poden consultar l'expedient en els servicis centrals de la Direcció General de Transports i Logística (av. de Blasco Ibáñez, 50, 5ª planta, de València) i en el Servici Territorial de Transports de València (Edifici Prop, carrer Gregorio Gea núm. 27 de València).  
Segon  
Trametre la present resolució al DOCV per a la publicació.  
Contra la present resolució, que no exhaurix la via administrativa, es pot interposar un recurs d'alçada, davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
València, 17 d'octubre de 2008.- El director general de Transports i Logística: Vicente Dómine Redondo.